আচার্য হিসেবে ইউজিসি-র নিয়মাবলী ঠিকভাবে পালন করা হচ্ছে কি না বিশ্ববিদ্যালয়গুলিতে তা জানতেই একটি বিশ্ববিদ্যালয়ের উপাচার্যদের নিয়ে এতটি বৈঠকের আহ্বান জানিয়েছেন রাজ্যপাল।
 নিজস্ব প্রতিবেদন : নতুন করে রাজ্যের সঙ্গে সংঘাতে জড়ালেন রাজ্যপাল। যোগ দিবস পালন নিয়ে রাজ্যের বিশ্ববিদ্যালয়গুলির উপাচার্যদের সঙ্গে বৈঠক করতে চেয়ে রাজ্য সরকারের ক্ষোভের মুখে পড়লেন রাজ্যপাল কেশরী নাথ ত্রিপাঠী। আচার্য হিসেবে ইউজিসি-র নিয়মাবলী ঠিকভাবে পালন করা হচ্ছে কি না বিশ্ববিদ্যালয়গুলিতে তা জানতেই একটি বিশ্ববিদ্যালয়ের উপাচার্যদের নিয়ে এতটি বৈঠকের আহ্বান জানিয়েছেন রাজ্যপাল। সেই সঙ্গে ২১ জুন বিশ্ব যোগ দিবসে বিশ্ববিদ্যালয়গুলির পক্ষ থেকে কী কী পরিকল্পনা নেওয়া হয়েছে, তাও জানতে চাওয়া হবে ওই বৈঠকে। তিনি চান এই বিষয়গুলিতে আরও সক্রিয় হোক বিশ্ববিদ্যালয়গুলি। এই মর্মে প্রতিটি বিশ্ববিদ্যালয়ের উপাচার্যদের সরাসরি চিঠি দিয়েছেন রাজ্যপাল। আর তাতেই ক্ষুদ্ধ শিক্ষামন্ত্রী পার্থ চট্টোপাধ্যায়। তাঁর অভিযোগ, এভাবে তাঁর দফতরকে পুরোপুরি অন্ধকারে রেখে সরাসরি উপাচার্যদের চিঠি দেওয়া অসাংবিধানিক।